Број: 680/1 Београд,17.08.2025.

Поштовани,

последњих неколико дана, Рукометни савез Србије, именован је као један од оснивача и организатора турнира „Србија опен“, који се одржава у Новом Саду.
Овом приликом одбацујемо неосноване натписе једног медија који је апострофирао Рукометни савез Србије као организатора поменутог турнира и овом приликом обавештавамо јавност да „Србија опен“ није у нашем календару такмичења.
Колико смо упознати од стране организатора турнира, пријаве су биле онлајн и на прву информацију о могућем доласку тзв. Северног Кипра, организатор је реаговао, обуставио даљу комуникацију и одбацио њихову пријаву за турнир.
Рукометни савез Србије ће увек подржавати све манифестације које имају за циљ промоцију овог спорта, али ће и реаговати на све покушаје појединаца који би угрозили нашу кровну кућу рукомета.
Рукометни савез Србије, јасно и гласно истиче да не признаје Северни Кипар, а исто тако осуђује и злонамерни покушај Спорт Клуба који има за циљ искључиво да наруши одличне односе са Рукометним савезима Грчке и Кипра.

 Рукометни савез Србије